wannaphong/clean_thaiwikipedia huggingface dataset:
# รักนี้มีค่าเพราะเธอ
"รักนี้มีค่าเพราะเธอ" เป็นเพลงจากอัลบั้มของ ธงไชย แมคอินไตย์, ดา เอ็นโดรฟิน, นิว-จิ๋ว และลุลา ในอัลบั้ม ขนนกกับดอกไม้ ตอน SECRET GARDEN ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 26 กันยายน พ.ศ. 2556 โดยเป็นเพลงใหม่หนึ่งเดียวในอัลบั้มขนนกกับดอกไม้ ตอน Secret Garden อัลบั้มพิเศษฉลองครบรอบ 30 ปี Gmm Grammy 

มิวสิกวิดีโอนี้ เผยแพร่ครั้งแรกเมื่อวันที่ 23 มีนาคม พ.ศ. 2557

การตอบรับ
เพลง รักนี้มีค่าเพราะเธอ ได้อันดับ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 9 กุมภาพันธ์ พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

ชาร์ต
ชาร์ต (พ.ศ. 2557)อันดับสูงสุด  ซี้ดเอฟเอ็ม เอ็มวี ชาร์ตท็อป 20Seed Chart Top 20 วันที่ 2 กุมภาพันธ์ 2557 อัปเดตล่าสุด จากคลื่นวิทยุ 97.5 Seed FM 1 ซี้ดเอฟเอ็ม ชาร์ตท็อป 20Seed Chart Top 20 วันอาทิตย์ที่ 9 กุมภาพันธ์ 2556 1 95.5 เอฟเอ็ม เวอร์จิ้นฮิตซ์ ชาร์ตท็อป 40 95.5 FM Virgin Hitz CHART TOP 40 ประจำวันอาทิตย์ที่ 30 มีนาคม 2557 ใหม่ล่าสุด 40 เพลงไทยที่ฮิตที่สุดจากคลื่นเวอร์จิ้น 19 จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100 71 จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100 2 อีเอฟเอ็ม ชาร์ต 94 ท็อป แอรเพลย์EFM 94 ใหม่เพลงที่เพราะและฮิตที่สุดจากคลื่นแรงโดนใจวัยรุ่น อีเอฟเอ็ม เพลงฮิต 94 เพลง ประจำวันที่ 8 มีนาคม 2557 37
# อบ วสุรัตน์
นายอบ วสุรัตน์ เป็นนักธุรกิจชาวไทย เจ้าของกิจการบริษัทวิทยาคม ผู้แทนจำหน่ายเครื่องพิมพ์ดีดเรมิงตัน เป็นอดีตประธานสภาหอการค้าไทย และอดีตรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ อดีตรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์

เมื่อวันอาทิตย์ที่ 28 มีนาคม พ.ศ. 2536 พระบาทสมเด็จพระปรมินทรมหาภูมิพลอดุลยเดช ทรงพระกรุณาโปรดเกล้าโปรดกระหม่อมให้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ ไปพระราชทานเพลิงศพ นายอบ วสุรัตน์ ม.ป.ช., ม.ว.ม. ณ เมรุหลวงหน้าพลับพลาอิศริยาภรณ์ วัดเทพศิรินทราวาส

 การทำงาน 
อบ วสุรัตน์ ได้รับแต่งตั้งเป็นรัฐมนตรีว่าการกระทรวงพาณิชย์ ในรัฐบาลพลเอก เกรียงศักดิ์ ชมะนันทน์ (12 พฤษภาคม พ.ศ. 2522 - 3 มีนาคม พ.ศ. 2523) และเป็นรัฐมนตรีว่าการกระทรวงอุตสาหกรรม ในรัฐบาลพลเอกเปรม ติณสูลานนท์ เมื่อวันที่ 7 พฤษภาคม พ.ศ. 2526พระบรมราชโองการ ประกาศ แต่งตั้งรัฐมนตรี (จำนวน ๔๔ ราย) จนกระทั่งในเดือนกันยายน พ.ศ. 2528 เขาได้ขอลาออกจากตำแหน่งพระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่ง และตั้งรัฐมนตรี (นายอบ วสุรัตน์ นายประโยชน์ เนื่องจำนงค์ ลาออก นายจิรายุ อิศรางกูร ฯ พ้นจากตำแหน่งและตั้งเป็นรัฐมนตรีว่าการกระทรวงอุตสาหกรรม ตั้งนายอนันต์ ฉายแสง นายมีชัย วีระไวทยะ) ต่อมาเริ่มต้นเปิดกิจการบริษัทวิทยาคม เมื่อวันที่ 17 มิถุนายน พ.ศ. 2529

นายอบ วสุรัตน์ เคยเป็นรองหัวหน้าพรรคชาติประชาธิปไตย ที่มีพลเอกเกรียงศักดิ์ ชมะนันทน์ เป็นหัวหน้าพรรคราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง เล่ม 99 ตอนที่ 154 วันที่ 20 ตุลาคม 2525

 เครื่องราชอิสริยาภรณ์ 

แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ (เครื่องราชอิสริยาภรณ์ชั้นสายสะพาย)  เล่ม ๑๐๐ ตอน ๒๐๗ ฉบับพิเศษ ๓๑ ธันวาคม พ.ศ. ๒๕๒๖
# ยาพิษ (เพลงบอดี้สแลม)
"ยาพิษ" เป็นซิงเกิลเปิดตัวอัลบั้มของวงดนตรีบอดี้สแลม จากอัลบั้มชุดที่ 4 เซฟมายไลฟ์

เพลง "ยาพิษ" ประพันธ์เนื้อร้องโดย ขจรเดช พรมรักษา, อาทิวราห์ คงมาลัย แต่งทำนองโดย 	พูนศักดิ์ จตุระบุล, อาทิวราห์ คงมาลัย และเรียบเรียงโดย บอดี้สแลม, พูนศักดิ์ จตุระบุล ออกจำหน่ายในวันที่ 26 สิงหาคม พ.ศ. 2550

ที่มาของเพลง
ที่มาของเพลงนั้น มาจากวันหนึ่งของการซ้อมดนตรี ที่ทุกคนพร้อมใจกันคิดอะไรไม่ค่อยออก ระหว่างพักซ้อม ตูน ได้หยิบกีต้าร์ขึ้นมาเล่นไปเรื่อยๆ ในจังหวะช้าๆ แบบอาร์แอนด์บี จน ยอด มือกีต้าร์ของวงได้ยินเข้าก็มาร่วมเล่นด้วย จากนั้น ปิ๊ด ก็เข้ามาสมทบ ตามมาด้วย ชัช เข้ามาตีกลองด้วยอีกคน กระทั่งสุดท้าย อ๊อฟ โปรดิวเซอร์ของอัลบั้ม เข้ามาบอกให้ ชัช ตีกลองแบบดิสโก้ จึงได้ออกมาเป็นเพลง ยาพิษอัลบั้ม Save My Life

การตอบรับ
เพลง ยาพิษ อันดับสูงสุดที่ 1 จากการจัดอันดับของ แฟต 104.5 ในชาร์ตของ 104.5 เอฟเอ็ม แฟตเรดิโอ ท็อป 75 ชาร์ต ประจำวันที่ 26 สิงหาคม พ.ศ. 2550 และอันดับ 6 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 30 กันยายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต
ชาร์ต (พ.ศ. 2550)อันดับสูงสุด ซี้ดเอฟเอ็ม ชาร์ตท็อป 20 1 104.5 เอฟเอ็ม แฟตเรดิโอ ท็อป 75 ชาร์ต104.5 FM. FAT RADIO TOP 75 CHART 26 สิงหาคม 2550  1 104.5 เอฟเอ็ม แฟตเรดิโอ ท็อป 100 ออฟเยียร์ 2007Fat 100 ปี 2550 10 94.5 แม็กซ์ ชาร์ตท็อป 20Chart FM MAX on 18 September 2007 2 91.5 เอฟเอ็ม ฮอตเวฟ ท็อป 20 ชาร์ต 5 เอ็มทีวี ไทยแลนด์ โลเคลชาร์ต 2

รางวัล
 ผู้มอบรางวัล สาขารางวัล ผล หมายเหตุ สีสันอะวอร์ดส์ ครั้งที่ 20 เพลงร็อกยอดเยี่ยม  ได้รับรางวัล คณะกรรมการเป็นผู้ตัดสินผลการตัดสินรางวัล สีสัน อะวอร์ดส์ ครั้งที่ 20 ประจำปี 2550 คมชัดลึกอวอร์ดส ครั้งที่ 5 ประเภทเพลงไทยสากล เพลงยอดเยี่ยม ได้รับรางวัล คณะกรรมการเป็นผู้ตัดสิน แฟตอวอร์ดส ครั้งที่ 6 Record of The Year ได้รับรางวัล คณะกรรมการเป็นผู้ตัดสิน Music Express Awards 2007 มิวสิกวีดีโอยอดนิยม  ได้รับรางวัล คณะกรรมการเป็นผู้ตัดสิน
# วิดีโอเกมบอต
วิดีโอเกมบอต หรือ เกมบอต เป็นโปรแกรมอัตโนมัติที่ทำหน้าที่ในเกม โดยประพฤติตัวเหมือนผู้เล่นคนอื่น โดยในบางครั้งทางผู้จัดทำเกมจัดไว้ เพื่อไว้ช่วยเหลือหรือตอบคำถามผู้ใช้ทั่วไป และในบางครั้งผู้ใช้เองจะใช้บอตประเภทนี้ เล่นเกมแทนตัวผู้เล่นเอง โดยให้คอมพิวเตอร์ประมวลผลและผู้ใช้เฝ้าดูบอตเล่นเกมแทน
# ประยูร จินดาศิลป์
ประยูร จินดาศิลป์ อดีตรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ อดีตสมาชิกวุฒิสภา และอดีตเหรัญญิกพรรคกิจสังคม

 ประวัติ 
ประยูร จินดาศิลป์ เกิดเมื่อวันที่ 25 มกราคม พ.ศ. 2469 เป็นชาวจังหวัดเชียงใหม่ จบการศึกษาจากโรงเรียนเตรียมอุดมศึกษา รุ่น 6 รุ่นเดียวกับเชาวน์ ณศีลวันต์, ณัฐ ภมรประวัติ, เติมศักดิ์ กฤษณามระ, ประกายเพชร อินทุโสภณ, ปรีดา พัฒนถาบุตร, สวัสดิ์ โชติพานิช และอนันต์ กรุแก้วรายนามนักเรียนเก่าเตรียมอุดมศึกษารุ่น 6 จำนวน 59 คน และระดับปริญญาตรี จากคณะพาณิชยศาสตร์และการบัญชี จุฬาลงกรณ์มหาวิทยาลัย รุ่นที่ 7

 การทำงาน 
ประยูร จินดาศิลป์ ได้รับแต่งตั้งเป็นสมาชิกวุฒิสภา แทนพลเอก ทวิช เสนีย์วงศ์ ณ อยุธยา เมื่อปี พ.ศ. 2519พระบรมราชโองการ ประกาศ แต่งตั้งสมาชิกวุฒิสภา (แทนตำแหน่งที่ว่าง ๑. นางแร่ม พรหมโมบล บุณยประสพ ๒. ร้อยตำรวจโท ชาญ มนูธรรม ๓. พันเอก ประกอบ ประยูรโภคราช ๔. พลอากาศเอก บัว ศิริทรัพย์ ๕. นายสวัสดิ์ คชเสนี ๖. นายพงษ์ สารสิน ๗. นายเกษม ศิริสัมพันธ์ ๘. นายประยูร จินดาศิลป์ ๙. นายสุเทพ อัตถากร ประกาศ ณ วันที่ ๙ เมษายน พุทธศักราช ๒๕๑๙ เป็นปีที่ ๓๑) ต่อมาในปี พ.ศ. 2526 ได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลพลเอกเปรม ติณสูลานนท์ ได้รับแต่งตั้งเมื่อวันที่ 7 พฤษภาคม พ.ศ. 2526พระบรมราชโองการ ประกาศ แต่งตั้งรัฐมนตรี (จำนวน ๔๔ ราย) จนกระทั่งได้ลาออกจากตำแหน่งพร้อมกับนายโกศล ไกรฤกษ์ รัฐมนตรีว่าการกระทรวงพาณิชย์ เมื่อวันที่ 15 มกราคม พ.ศ. 2529พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (นายโกศล ไกรฤกษ์ นายประยูร จินดาศิลป์ นายผัน บุญชิต นายโอภาส พลศิลป ลาออก นายบุญเท่ง ทองสวัสดิ์ พ้นจากความเป็นรัฐมนตรี และตั้ง พลอากาศเอก สิทธิ เศวตศิลา ร้อยตำรวจเอก สุรัตน์ โอสถ

ประยูร จินดาศิลป์ เคยร่วมงานการเมืองกับพรรคกิจสังคม และรับตำแหน่งเป็นเหรัญญิกพรรคhttps://cuir.car.chula.ac.th/dspace/bitstream/123456789/31645/4/Thaweesakdi_pu_ch6.pdf

 ถึงแก่อนิจกรรม 
ประยูร จินดาศิลป์ ถึงแก่กรรมเมื่อวันที่ 26 กุมภาพันธ์ พ.ศ. 2555 อายุ 86 ปี

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๒, ๒๗ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๗, ๘ กุมภาพันธ์ ๒๕๒๘
# เทศบาลตำบลสวนขัน
เทศบาลตำบลสวนขัน มีพื้นที่ประมาณ 62.39 ตารางกิโลเมตร อยู่ห่างจากที่ว่าการอำเภอช้างกลาง 5 กิโลเมตร

 ประวัติ 
เดิมตำบลสวนขันเป็นชื่อหมู่บ้านหนึ่งในเขตการปกครองของตำบลละอาย อำเภอฉวาง จังหวัดนครศรีธรรมราช และทางกระทรวงมหาดไทยได้พิจารณาให้แยกเขตการปกครองออกมาจากตำบลละอายมาตั้งเป็นตำบลสวนขันและเมื่ออำเภอฉวางเดิม เป็นอำเภอที่มีอาณาเขตกว้างขวางมาก และมี ประชากรจำนวนมากการคมนาคมติดต่อระหว่างที่อยู่ของราษฎรกับอำเภออยู่ห่างไกลกันมากทำให้ยากแก่การให้บริการแก่ประชาชนอย่างทั่วถึงและรวดเร็ว ดังนั้นเพื่อประโยชน์ในการปกครองและอำนวยความสะดวกแก่ประชาชนกระทรวงมหาดไทยจึงได้แบ่งท้องที่อำเภอฉวาง จังหวัดนครศรีธรรมราช ออกเป็น 3 ตำบล คือ ตำบลช้างกลาง ตำบลสวนขัน และตำบลหลักช้าง โดยตั้งเป็นกิ่งอำเภอช้างกลาง เมื่อวันที่ 15 กรกฎาคม 2539 โดยมีเนื้อที่ 236.3

สำหรับตำบลสวนขัน เป็นตำบลหนึ่งในเขตการปกครองของอำเภอช้างกลาง มีเนื้อที่ทั้งสิ้น 62.39 ตารางกิโลเมตร หรือประมาณ 38,993 ไร่ ประกอบด้วย 9 หมู่บ้าน คือ บ้านสวนขัน , บ้านเทพรัตนา ,บ้านยางในลุ่ม , บ้านน้ำน้อย , บ้านไทรงาม , บ้านคลองปีกเหนือ , บ้านนายน , บ้านหนองเหรียง , และบ้านจอมทอง

องค์การบริหารส่วนตำบลสวนขัน เป็นองค์การบริหารส่วนตำบล ขนาดเล็ก จัดตั้งตามประกาศกระทรวงมหาดไทย ลงวันที่ 16 ธันวาคม 2539 องค์การบริหารส่วนตำบลสวนขัน จึงเป็นหน่วยการปกครองส่วนท้องถิ่นที่ขึ้นตรงต่อกิ่งอำเภอช้างกลาง ตั้งแต่บัดนั้นเป็นต้นมา

 ภูมิศาสตร์ 
เทศบาลตำบลหลักช้าง ตั้งอยู่ทางทิศตะวันตกขอตัวเมืองนครศรีธรรมราช
 ทิศเหนือ ติดต่อ องค์การบริหารส่วนตำบลละอาย อำเภอฉวาง จังหวัดนครศรีธรรมราช
 ทิศใต้ ติดต่อ องค์การบริหารส่วนตำบลช้างกลาง อำเภอช้างกลาง จังหวัดนครศรีธรรมราช
 ทิศตะวันออก ติดต่อ องค์การบริหารส่วนตำบลกำโลน อำเภอลานสกา จังหวัดนครศรีธรรมราช
 ทิศตะวันตก ติดต่อ เทศบาลตำบลจันดี อำเภอฉวาง จังหวัดนครศรีธรรมราช

 ภูมิประเทศ 
ลักษณะภูมิประเทศ โดยทั่วไปมีสภาพทั่วไปเป็นที่ราบเชิงเขา ประกอบด้วยป่าไม้ และภูเขา ลักษณะดิน ที่ราบสูงเนื้อหยาบ ที่ต่ำเนื้อดินละเอียด สภาพทางกายภาพเป็นภูเขา 1 ส่วน ที่ราบสูง 1 ส่วน มีแหล่งของต้นน้ำลำธารหลายสายที่เหมาะสำหรับการทำสวนผลไม้ และพัฒนาเป็นแหล่งท่องเที่ยว

 ภูมิอากาศ 
ลักษณะทั่วไปภูมิอากาศของตำบลสวนขัน จัดอยู่ในประเภทที่อยู่ภายใต้อิทธิพลของลมมรสุมตะวันออกเฉียงเหนือและลมมรสุมตะวันตกเฉียวใต้ ทำให้มีลักษณะฤดุกาล 2 ฤดู คือ
 ฤดูร้อน ช่วงเดือน กุมภาพันธ์ - เดือน พฤษภาคม
 ฤดูฝน ช่วงเดือน มิถุนายน - เดือนมกราคม

 การแบ่งเขตการปกครอง 
ตำบลสวนขัน เป็นตำบลหนึ่งในเขตการปกครองของอำเภอช้างกลาง ประกอบด้วย 9 หมู่บ้าน คือ 
 ชุมชนบ้านสวนขัน
 ชุมชนบ้านเทพรัตนา
 ชุมชนบ้านยางในลุ่ม
 ชุมชนบ้านน้ำน้อย
 ชุมชนบ้านไทรงาม
 ชุมชนบ้านคลองปีกเหนือ
 ชุมชนบ้านนายน
 ชุมชนบ้านหนองเหรียง
 ชุมชนบ้านจอมทอง

 สถานศึกษา 
 โรงเรียนสังกัดสำนักงานการประถมศึกษาแห่งชาติ จำนวน 4 แห่ง
 โรงเรียนสังกัดสำนักงานคณะกรรมการการศึกษาเอกชน จำนวน 1 แห่ง
 ศูนย์พัฒนาเด็กเล็ก จำนวน 1 ศูนย์
 ศูนย์บริการการศึกษานอกโรงเรียน จำนวน 1 แห่ง

 วัด 
 วัด จำนวน 2 แห่ง

 สถานพยาบาล 
 สถานีอนามัยประจำตำบล 2 แห่ง
# วัดปราโมทย์
วัดปราโมทย์ เป็นวัดในพระพุทธศาสนา สังกัดมหานิกาย ตั้งอยู่ที่ตำบลบ้านปราโมทย์ อำเภอบางคนที จังหวัดสมุทรสงคราม ตั้งมาประมาณ 100 ปี เป็นวัดที่มีความสำคัญในฐานะเป็นศูนย์กลางของชาวพุทธในบริเวณบ้านปราโมทย์ 

 ประวัติ 
ตั้งเมื่อ 2441 เดิมชื่อวัดโรงหวี จากหลักฐานหนังสือพระราชทานวิสุงคามสีมาอุโบสถหลังเก่าเมื่อ พ.ศ. 2421 ปรากฏว่า สร้างในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 วัดปราโมทย์ได้รับการบูรณะและพัฒนามาโดยตลอด ได้รับพระราชทานวิสุงคามสีมาเมื่อ พ.ศ. 2496

เจ้าอาวาส
มีเจ้าอาวาสนับแต่ก่อตั้งวัดมาจำนวน 7 รูป
1) หลวงพ่อฤกษ์
2) หลวงพ่อเมือง
3) หลวงพ่อตุ๊ย
4) หลวงพ่อพลบ (พระครูอุดมสุตกิจ)
5) หลวงพ่อสุย (พระครูปราโมทย์สมุทรคุณ รูปที่ 1)
6) พระครูปราโมทย์สมุทรคุณ รูปที่ 2 (พีระ) พ.ศ. 2522-2545
7) พระครูปลัดบุญเลิศ เตชปญฺโญ (นามปัจจุบัน พระครูปราโมทย์ปัญญาวัฒน์ ตำแหน่งการปกครองคณะสงฆ์ เจ้าคณะอำเภอบางคนที) พ.ศ. 2545-ปัจจุบัน

ศาสนาสถานในวัด
1) อุโบสถ กว้าง 8 เมตร ยาว 25.70 เมตร สร้างเมื่อ พ.ศ. 2496 เป็นอาคารคอนกรีตเสริมเหล็กทรงไทย หน้าบันทองลายไทยเทพพนม ซุ้มหน้าต่างลายไทย ปูชนียวัตถุ มีพระประธานประจำอุโบสถ 1 องค์ พร้อมพระอัครสาวก
2) ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2497 เป็นอาคารคอนกรีตเสริมเหล็ก
3) หอสวดมนต์ กว้าง 10 เมตร ยาว 24 เมตร สร้างเมื่อ พ.ศ. 2513 เป็นอาคารไม้ 2 ชั้น
4) กุฏิสงฆ์ จำนวน 4 หลัง เป็นอาคารไม้ 1 หลัง ครึ่งตึกไม้ 2 หลัง และตึก 1 หลัง
5) วิหาร 1 หลัง รูป 8 เหลี่ยม เป็นอาคารคอนกรีตเสริมเหล็ก นอกจากนี้ยังมี พระพุทธรูปปั้นปางพระศรีอารีย์ขนาดตักกว้าง 4.12 เมตร ยาว 4.32 เมตร ราษฎรในหมู่บ้านเรียก “หลวงพ่อโต”
6) วิหารพระครูอุดมสุตกิจ
7) หอพระไตรปิฎกกลางน้ำ เป็นหอโบราณ 
8) พลับพลาจตุรมุขประดิษฐานพระบรมรูปพระบาทสมเด็จพระจุลจอมเกล้าเจ้าอยู่หัวตำหนักรัชกาลที่ 5
9) ฌาปนสถาน
10) หอระฆัง 
11) พิพิธภัณฑ์เรือนไทยไม้แฝดคู่
12) ห้องน้ำห้องสุขา
13) ศาลาเจ้าแม่ตะเคียนทอง 1 หลัง
14) ศาลาท่าน้ำ 2 หลัง
15) หอกระจายเสียง
16) ถังเก็บน้ำวัดปราโมทย์
17) ศาลาปฏิบัติธรรมประจำจังหวัดสมุทรสงครามแห่งที่ 14
18) กำแพงวัด
19) แผนกวัตถุมงคลของวัด
20) พระประธานอุโบสถ์ “พระอินทร์ประเสริฐ” อายุ 300 กว่าปี

กิจกรรมในวัด
กิจกรรมตามโอกาสวันสำคัญทางพระพุทธศาสนา
1) วันปีใหม่
2) วันสงกรานต์
3) เวียนเทียนวันคัญทางพระพุทธศาสนา เช่น วันวิสาขบูชา วันมาฆบูชา และวันอาสาฬหบูชา
4) วันเฉลิมพระชนมพรรษา 12 สิงหา และ 5 ธันวาคม ทุกปี
5) วันทำบุญอดีตเจ้าอาวาส
6) งานประจำปีปิดทองหลวงพ่อโต
7) งานทำบุญตักบาตร รักษาศีล ทุกวันพระ 8, 14 และ 15 ค่ำ ตลอดปี
8) วันลอยกระทง
9) งานสอบธรรมสนามหลวงประจำอำเภอบางคนที
10) งานสอบธรรมศึกษาสนามหลวงประจำอำเภอบางคนที

แหล่งข้อมูลอื่น
 สำนักงานพระพุทธศาสนาจังหวัดสมุทรสงคราม
 สำนักงานเจ้าคณะจังหวัดสมุทรสงคราม
 สำนักงานวัฒนธรรมจังหวัดสมุทรสงคราม
 สำนักงานเจ้าคณะอำเภอบางคนที จังหวัดสมุทรสงคราม
 เพจ : หลวงพ่อโตวัดปราโมทย์วัดปราโมทย์ https://www.facebook.com/watpramote/
ปราโมทย์
หมวดหมู่:โบราณสถานในจังหวัดสมุทรสงคราม
# บุญเทียม เขมาภิรัตน์
รองศาสตราจารย์ นายแพทย์ บุญเทียม เขมาภิรัตน์ อดีตรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ และอดีตสมาชิกสภาผู้แทนราษฎรกรุงเทพมหานคร 4 สมัย สังกัดพรรคประชากรไทย

 ประวัติ 
บุญเทียม เขมาภิรัตน์ เกิดเมื่อวันที่ 14 กุมภาพันธ์ พ.ศ. 2481ทำเนียบสมาชิกสภาผู้แทนราษฎร พ.ศ. 2532. สำนักงานเลขารัฐสภา. 2532 สำเร็จการศึกษาชั้นประถมที่โรงเรียนไตรรัตน์ศึกษา ชั้นมัธยมปีที่ 6 ที่โรงเรียนวัดสุทธิวราราม ศึกษาต่อมัธยม 8 ที่โรงเรียนเตรียมอุดมศึกษา จากนั้น พ.ศ. 2500	 ศึกษาต่อชั้นเตรียมแพทยศาสตร์ จุฬาลงกรณ์มหาวิทยาลัย และวิชาการแพทย์ที่คณะแพทยศาสตร์โรงพยาบาลจุฬาลงกรณ์ ในปี พ.ศ. 2506 ศึกษาต่อที่ประเทศสหรัฐอเมริกา เพื่อเป็นผู้เชี่ยวชาญทางด้านโสตร ศอ นาสิก (หู คอ จมูก) จนได้รับประกาศนียบัตรเป็นผู้เชี่ยวชาญด้านโสตร ศอ นาสิก (American Board Certified Fellow Otolarngology) ในปี 2511 และ พ.ศ. 2512 ศึกษาต่อทางโสตรวิทยา (Otology) ที่ Bayler College Of Medicine ,Houston Texas

 การทำงาน 
 งานแพทย์ 
นายแพทย์บุญเทียม เริ่มรับราชการเป็นแพทย์ฝึกหัด โรงพยาบาลจุฬาลงกรณ์ ในปี พ.ศ. 2505 ในปีต่อมาจึงเข้าทำงานที่ Trumbull Memorial Hospital Woren Ohio และเป็นแพทย์ประจำบ้าน (ศัลยกรรม) ที่ Long Island College of Medicine, New York, ในปี พ.ศ. 2507 กระทั่งในปี พ.ศ. 2512 จึงได้	กลับมาที่ประเทศไทยและได้เข้าทำงานเป็นอาจารย์แพทย์ โรงพยาบาลรามาธิบดี

 สมาชิกสภาผู้แทนราษฎร 
บุญเทียม เขมาภิรัตน์ ได้ร่วมกับนายสมัคร สุนทรเวช จัดตั้งพรรคประชากรไทยราชกิจจานุเบกษา, ประกาศกระทรวงมหาดไทย เรื่อง การจดทะเบียนพรรคการเมือง เล่ม 99 ตอนที่ 154 วันที่ 20 ตุลาคม 2525 และลงสมัครรับเลือกตั้ง จนได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 สังกัดพรรคประชากรไทย เป็นสมัยแรก และได้รับเลือกตั้งอีก 3 ครั้งต่อมาคือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526, การเลือกตั้งสมาชิกสภาผู้แทนราษฎรกรุงเทพมหานคร เขต 3 แทนตำแหน่งที่ว่าง พ.ศ. 2530 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 โดยไม่ย้ายสังกัดพรรคการเมือง

 รัฐมนตรี 
ในปี พ.ศ. 2526 นายแพทย์บุญเทียม ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอกเปรม ติณสูลานนท์ (ครม.43) ได้รับแต่งตั้งเมื่อวันที่ 7 พฤษภาคม พ.ศ. 2526พระบรมราชโองการ ประกาศ แต่งตั้งรัฐมนตรี (จำนวน ๔๔ ราย)

 สมัครรับเลือกตั้งผู้ว่าราชการกรุงเทพมหานคร 
ในการเลือกตั้งผู้ว่าราชการกรุงเทพมหานคร พ.ศ. 2535 นายแพทย์บุญเทียม ได้ลงสมัครรับเลือกตั้งโดยไม่สังกัดพรรคการเมือง (ส่วนพรรคประชากรไทย ส่งผู้สมัครคือ พล.อ.อ.สมมต สุนทรเวช) แต่ได้รับคะแนนเสียง 2,943 คะแนน ไม่ได้รับเลือกตั้ง ประวัติการเลือกตั้งผู้ว่าฯ กทม. จากเนชั่นแชนแนล

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๓ ตอนที่ ๑๒ ง ฉบับพิเศษ หน้า ๒, ๒๗ มกราคม ๒๕๒๙
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๒ ตอนที่ ๑๗ ง ฉบับพิเศษ หน้า ๔๗, ๘ กุมภาพันธ์ ๒๕๒๘
# สหสาธารณรัฐอาหรับ
สหสาธารณรัฐอาหรับ  เป็นสหภาพทางการเมืองอายุสั้นระหว่าง อียิปต์ และ ซีเรีย การรวมตัวกันเริ่มต้นเมื่อ พ.ศ. 2501 และซีเรียแยกตัวออกไปใน พ.ศ. 2504 อียิปต์ยังคงเรียกตัวเองว่าสหสาธารณรัฐอาหรับจนถึง พ.ศ. 2514 ประธานาธิบดีคือ ญะมาล อับดุนนาศิร ในช่วงแรกของการรวมตัว รัฐนี้ได้เข้าเป็นสมาชิกใน สหรัฐอาหรับ ซึ่งเป็นการรวมตัวเป็นสมาพันธ์กับ  เยเมนเหนือ
# คิงคีย์ 100
คิงคีย์ 100 (,) หรืออาคาร KK100 และศูนย์การเงินคิงคีย์ คือตึกระฟ้าแห่งหนึ่งสูง 100 ชั้น ในเมืองเชินเจิ้น มณฑลกวางตุ้ง ประเทศจีน อาคารตั้งอยู่ในเขตหลูฮู (Luohu) ทางด้านตะวันออกของเมืองเชินเจิ้น โดยห่างประมาณ 1 กิโลเมตรจากเขตแดนไปทางเหนือ ระหว่างจีนแผ่นดินใหญ่และฮ่องกง ซึ่งบริเวณนี้ถูกเรียกบ่อยครั้งว่าเป็น "เขตการเงิน" ของเชินเจิ้น

ตัวอาคารมีการใช้งานแบบผสม ด้วยความสูง 441.8 เมตร (1,449) ฟุต โดยใช้เป็นพื้นที่สำนักงานและโรงแรม จำนวน 68 ชั้นแรก ซึ่งมีพื้นที่ 173,000 ตารางเมตร ถูกใช้งานเป็นสำนักงานเกรด A และอีก 22 ชั้น พื้นที่ 35,000 ตารางเมตร ถูกใช้เป็นโรงแรมธุรกิจระดับ 6 ดาว และอีก 4 ชั้น จัดเป็นสวนและภัตตาคารต่างๆ คิงคีย์ 100 ยังมีจุดเชื่อมต่อกับห้างสรรพสินค้าเคเค (KK Mall) ซึ่งเปิดเมื่อวันที่ 26 พฤศจิกายน ค.ศ. 2010 ซึ่งมีร้านค้าแบรนด์หรู ร้านอาคาร และซุปเปอร์มาเก็ต ห้างเคเคยังมีเป็นที่ตั้งของโรงภาพยนตร์ระบบ IMAX แห่งแรกของเมืองเชินเจิ้นTallest building to host 1st city IMAX cinema  paper.sznews.com โรงแรมเซนต์ รีจิส ครอบครอบพื้นที่ระหว่างชั้น 75-98 ซึ่งเปิดในเดือนกันยายน ค.ศ. 2011 ในปัจจุบันเป็นอาคารที่สูงที่สุดในเชินเจิ้น อันดับที่ 5 ของจีน และอันดับที่ 14 ของโลกTallest Buildings in Shenzhen skyscrapercenter.com

สมุดภาพ

ดูเพิ่ม
 ตึกระฟ้า
 รายชื่อตึกที่สูงที่สุดในโลก
 รายชื่อตึกที่สูงที่สุดในเชินเจิ้น
# ดาวน์โหลดทูโดเนต
ดาวน์โหลดทูโดเนต  เป็นโครงการของมิวสิกฟอร์รีลีฟ เป็นองค์กรที่ไม่แสวงหากำไรที่จัดตั้งขึ้นโดย ลิงคินพาร์ก ในปี พ.ศ. 2548 เพื่อช่วยเหลือผู้ประสบภัยจากภัยภัยพิบัติทางธรรมชาติ โครงการนี้ได้ออกจำหน่ายอัลบั้มรวบรวมไปแล้วสามชุด ได้แก่ เหตุการณ์แผ่นดินไหวในเฮติ พ.ศ. 2553 สองชุด และแผ่นดินไหวและคลื่นสึนามิในโทโฮะกุ พ.ศ. 2554 หนึ่งชุด โดยให้ศิลปินต่างๆ ได้มีส่วนร่วมในการทำผลงานเพลงเพื่อนำมารวบรวมเป็นอัลบั้ม แล้วให้คนที่อยากมีส่วนร่วมในการสนับสนุนโครงการนี้ดาวน์โหลดเพลงในอัลบั้ม หรือจะบริจาคเงินอย่างเดียวก็ได้ ซึ่งเงินที่ได้จะนำไปบรรเทาทุกข์ผู้ประสบภัย

 ดาวน์โหลดทูโดเนตฟอร์เฮติ 

ดาวน์โหลดทูโดเนตฟอร์เฮติ  เป็นอัลบั้มรวมเพลงโดยองค์กรมิวสิกฟอร์รีลีฟ ซึ่งดำเนินงานร่วมกับมูลนิธิสหประชาชาติ องค์การที่อยู่อาศัยเพื่อมนุษยชาติสากล และเดฟแมทธิวส์แบนด์ เพื่อจัดหาอาหาร น้ำ อุปกรณ์การแพทย์ และที่อยู่อาศัยอย่างยั่งยืนสำหรับผู้ที่รับผลกระทบจากแผ่นดินไหวในเฮติ พ.ศ. 2553 ไมค์ ชิโนดะ และ เอนรีเก อีเกลเซียส ได้ส่งเสริมการรวบรวมเพลงในแลร์รีคิงไลฟ์Download to donate for Haiti @ Larry King Live ได้ยอดจำหน่ายประมาณ 270,000 ดอลลาร์สหรัฐกับ 115,000 ดาวน์โหลด

 ดาวน์โหลดทูโดเนตฟอร์เฮติ V2.0 
ดาวน์โหลดทูโดเนตฟอร์เฮติ V2.0  เป็นอัลบั้มรวมเพลงที่เป็นเหมือนภาคต่อของอัลบั้มดาวน์โหลดทูโดเนตฟอร์เฮติ เพื่อช่วยเหลือผู้ประสบภัยจากเหตุการณ์แผ่นดินไหวในเฮติ พ.ศ. 2553 แต่อัลบั้มได้ออกจำหน่ายในวันที่ 11 มกราคม พ.ศ. 2554 โดยมีบางเพลงจากอัลบั้มแรก ดาวน์โหลดทูโดเนตฟอร์เฮติ มารวมอยู่ในอัลบั้มนี้ด้วย โดยทำยอดเงินบริจาคได้มากกว่า 26,000 ดอลล่าร์สหรัฐ

 ดาวน์โหลดทูโดเนต: สึนามิรีลีฟ 
ดาวน์โหลดทูโดเนต: สึนามิรีลีฟ (บางครั้งเรียกว่า Download to Donate for Japan) เป็นอัลบั้มรวมเพลงโดยองค์กรมิวสิกฟอร์รีลีฟ เพื่อช่วยเหลือผู้ประสบภัยจากเหตุการณ์แผ่นดินไหวและคลื่นสึนามิในโทโฮะกุ พ.ศ. 2554 อัลบั้มออกจำหน่ายในวันที่ 22 มีนาคม พ.ศ. 2554
# ช่องมองภาพ
ช่องมองภาพ (finder) เป็นหน้าต่างสำหรับส่องดูภาพในกล้องถ่ายภาพเพื่อทำการกำหนดองค์ประกอบและโฟกัสด้วยตาก่อนถ่ายภาพจริงลงบนฟิล์มหรือเซนเซอร์รูปภาพ มีหลายประเภทขึ้นอยู่กับประเภทของกล้อง

ในกล้องฟิล์มแบบดั้งเดิมเช่นกล้องสะท้อนภาพเลนส์เดี่ยวจะอาศัยการสะท้อนด้วยกระจก โดยมีกระจกสำหรับทำการสะท้อนแสงไปยังช่องมองภาพ

สำหรับกล้องดิจิทัลบางรุ่นเช่นกล้องดีเอสแอลอาร์มีช่องมองภาพแบบสะท้อนกระจก ในขณะที่กล้องบางรุ่นมีช่องมองภาพอิเล็กทรอนิกส์ซึ่งใช้ภาพที่ผ่านเข้าเซนเซอร์รูปภาพเป็นภาพตัวอย่างและส่งออกไปยังหน้าจอภาพ กล้องแบบนั้นมักถูกเรียกว่ากล้องไร้กระจก
หมวดหมู่:เทคโนโลยีหน่วยแสดงผล
หมวดหมู่:กล้องถ่ายภาพ
# สหพันธรัฐอาหรับ
สหพันธรัฐอาหรับฮัชไมต์ (Hashemite Arab Federation) หรือ สหพันธรัฐอาหรับ (Arab Federation) เป็นรัฐอายุสั้นซึ่งก่อตั้งเมื่อ พ.ศ. 2501 ระหว่างราชอาณาจักรอิรักและจอร์แดน สหพันธรัฐได้ตั้งขึ้นเมื่อ 14 กุมภาพันธ์ พ.ศ. 2501 เมื่อพระเจ้าฟัยศ็อลที่ 2 แห่งอิรักและสมเด็จพระราชาธิบดีฮุสเซนแห่งจอร์แดน พระญาติของพระองค์ได้ตกลงรวมราชอาณาจักรฮัชไมต์ทั้งสองแห่งเข้าด้วยกันเพื่อเป็นการตอบสนองต่อการรวมตัวกันของอียิปต์และซีเรียเป็นสหสาธารณรัฐอาหรับ สหพันธรัฐนี้มีอายุเพียง 6 เดือน โดยสลายตัวลงเมื่อ 2 สิงหาคม พ.ศ. 2501 หลังจากพระเจ้าฟัยศ็อลที่ 2 ถูกรัฐประหารในวันที่ 14 กรกฎาคม พ.ศ. 2501
# ชาวเปรู
ชาวเปรู  คือพลเมืองหรือผู้ที่สืบเชื้อสายมาจากประเทศเปรู ประชากรเปรูลดลงจากประมาณ 5–9 ล้านคนในช่วงทศวรรษ 1520 เหลือประมาณ 600,000 คนในปี ค.ศ. 1620 สาเหตุหลักมาจากโรคติดต่อDemographic collapse: Inca civilization, 1520–1620  มีการอพยพของชาวสเปนและชาวแอฟริกาเข้ามาเป็นจำนวนมากในปี ค.ศ. 1532 ภายใต้การปกครองของจักรวรรดิสเปน โดยมีการผสมผสานข้ามเชื้อชาติอย่างกว้างขวางกับชาวพื้นเมืองเปรู รวมถึงยังมีการอพยพของคนยุโรป (โดยเฉพาะจากสเปน อิตาลี เยอรมนี ฝรั่งเศส โครเอเชีย โปรตุเกส และบริติชไอลส์) และในปลายศตวรรษที่ 19 มีการอพยพของชาวจีนและชาวญี่ปุ่นเข้ามาเป็นจำนวนมาก
# องค์การบริหารส่วนตำบลท่าไร่
องค์การบริหารส่วนตำบลท่าไร่  ตำบลท่าไร่ เป็นตำบลหนึ่งในจำนวน 13 ตำบลของอำเภอเมืองนครศรีธรรมราช ได้ยกฐานะเป็นองค์การบริหารส่วนตำบลเมื่อวันที่ 19 มีนาคม 2539 ซึ่งเป็นองค์กรปกครองส่วนท้องถิ่น มีฐานะเป็น นิติบุคคล อยู่ห่างจากที่ว่าการอำเภอเมืองนครศรีธรรมราช ไปทางทิศตะวันออก ประมาณ 13 กิโลเมตร การคมนาคมติดต่อระหว่าง ตำบล อำเภอ และจังหวัด รวมทั้งการคมนาคมภายในหมู่บ้าน ทางหลวงแผ่นดิน ทางหลวงจังหวัด หมายเลข 4013 (นครศรีฯ - ปากพนัง) ผ่านทางทิศตะวันตกของตำบลและสำหรับเส้นทางเชื่อมระหว่างหมู่บ้าน จำนวน 41 สาย

 ประวัติ 
ตำบลท่าไร่ เป็นตำบลหนึ่ง ในจำนวน 13 ตำบล ของอำเภอเมืองนครศรีธรรมราช จังหวัดนครศรีธรรมราช ได้ยกฐานะเป็นองค์การบริหารส่วนตำบล ตามประกาศกระทรวงมหาดไทย เมื่อวันที่ 19 มกราคม 2539 ซึ่งเป็นองค์กรปกครองส่วนท้องถิ่น มีฐานะเป็นนิติบุคคล ชื่อว่า “องค์การบริหารส่วนตำบลท่าไร่” เป็นองค์การบริหารส่วนตำบลขนาดเล็ก ระดับชั้น 5 ต่อมาเมื่อมีการพัฒนาเพิ่มขึ้น รายได้เพิ่มขึ้นได้ปรับขนาดเป็นองค์การบริหารส่วนตำบลขนาดกลาง เมื่อวันที่ 25 เดือน เมษายน พ.ศ. 2551 องค์การบริหารส่วนตำบลท่าไร่ อยู่ห่างจากที่ว่าการอำเภอเมืองนครศรีธรรมราช (แห่งใหม่ ตำบลปากพูน) ไปทางทิศเหนือ เป็นระยะทางประมาณ 18 กิโลเมตร มีเนื้อที่ 45.96 ตารางกิโลเมตร หรือประมาณ 28,725 ไร่ 

 ภูมิศาสตร์   
องค์การบริหารส่วนตำบลท่าไร่  ตั้งอยู่ทางทิศตะวันออกของตัวอำเภอเมืองนครศรีธรรมราช
ทิศเหนือ ติดต่อกับ เทศบาลตำบลปากนคร และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช
ทิศใต้ ติดต่อกับ องค์การบริหารส่วนตำบลบางจาก อำเภอเมืองนครศรีธรรมราช จังหวัดนครศรีธรรมราช
ทิศตะวันออก ติดต่อกับ ทะเลอ่าวไทย
ทิศตะวันตก ติดต่อกับ องค์การบริหารส่วนตำบลบางจาก องค์การบริหารส่วนตำบลท่าเรือ และองค์การบริหารส่วนตำบลปากนคร อำเภอเมืองนครศรีธรรมราช จังหวัดนครศรีธรรมราช

 ภูมิประเทศ 
ลักษณะภูมิประเทศขององค์การบริหารส่วนตำบลท่าไร่ เป็นพื้นที่ราบเอียงไปทางทิศ ตะวันออกสู่อ่าวปากพนัง (อ่าวไทย) มีคลองธรรมชาติหลายสายผ่านในตำบลได้แก่ คลองปากนคร (หัวตรุด) ผ่านทางตอนเหนือของตำบล คลองไม้เสียบผ่านทางตะวันตกของตำบล , คลองบางใหญ่(บ้านบางพุทรา)ผ่านทางตอนล่างของตำบล , คลองบางควายผ่านทางตอนกลางของตำบล และมีเส้นทางหลวงจังหวัดหมายเลข 4013 (นครศรีธรรมราช - ปากพนัง)

 ลักษณะภูมิอากาศ 
สภาพอากาศโดยทั่วไปอยู่ในเขตมรสุมเมืองร้อน ฝนตกตลอดปี อุณหภูมิเฉลี่ย 27.58 องศาเซลเซียส แบ่งฤดูกาลออกเป็น 2 ฤดู 
ฤดูร้อนระหว่างเดือน กุมภาพันธ์ ถึงเดือน เมษายน อากาศค่อนข้างร้อนตลอดฤดูกาล 
ฤดูฝนแบ่งออกเป็น 2 ช่วง เดือนพฤษภาคม ถึงเดือน ตุลาคม

 การแบ่งเขตการปกครอง  
องค์การบริหารส่วนตำบลท่าซักแบ่งเขตการปกครองออกเป็น 6 หมู่บ้าน ได้แก่
หมู่ที่ 1 บ้านท่าไร่                  
หมู่ที่ 2 บ้านไร่บน        
หมู่ที่ 3 บ้านบางหลวง 
หมู่ที่ 4 บ้านนารีประดิษฐ์
หมู่ที่ 5 บ้านบางพุทรา
หมู่ที่ 6 บ้านบางกระบือ

 สถานศึกษา 
 โรงเรียนประถมศึกษา
 โรงเรียนวัดโพธาราม
 โรงเรียนวัดราษฎร์เจริญ
 โรงเรียนบ้านบางหลวง
 โรงเรียนบ้านบางกระบือ

 วัด 
 วัดราษฏร์เจริญ 
 วัดศิริวัฒนาราม (วัดหัวตรุด) 
 สำนักสงฆ์บ้านบางหลวง
 สำนักสงฆ์บ้านบางกระบือ

 สถานีอนามัย 
 สถานีอนามัยบ้านบางกระบือ
 สถานีอนามัยบ้านปากนคร